คือหนูไปต่างจังหวัดแล้วไม่ลืมเอายคุมไปค่ะ หนูไปวันที่9 กลับมาวันนี้วันที่ 11 แล้วหนูไม่ได้กินยา2วันส่งผลอะไรไหมคะ และต้องเริ่มกินยังไงต่อ ต้องกินที่เดียว2เม็ดเลยไหมคะ?
สวัสดีค่ะ หากลืมทานยาคุมกำเนิดไป 2 วัน คือวันที่ 9 และ 10 เมื่อมานึกออกในวันที่ 11 วันนี้ ให้รีบทานทันทีไปก่อน 1 เม็ดค่ะ และทานเม็ดที่ต้องทานในวันนี้ตามเวลาเดิมอีก 1 เม็ดค่ะ ซึ่งจะเท่ากับทานไป 2 เม็ดหากเป็นการลืมทานยาในแถวที่ 1-2 ของแผง คือช่วงเม็ดที่ 1-14 นั้น ในวันต่อๆ ไป ก็ให้ทานวันละเม็ดต่อไปตามเวลาเดิมปกติ แต่หลังจากนี้ไป 7 วัน คือจนถึงวันที่ 18 ควรงดการมีเพศสัมพันธ์ หรือใช้ถุงยางอนามัยร่วมด้วยไปก่อนแต่หากเป็นการลืมทานยาในแถวที่ 3 ของแผง คือช่วงเม็ดที่ 15-21 ในววันต่อๆ ไป ก็ให้ทานวันละเม็ดต่อไปตามเวลาเดิมปกติ แต่เมื่อถึงช่วงต้องเว้นระยะ 7 วัน (สำหรับยาคุมชนิด 21 เม็ด) แนะนำว่าไม่ต้องเว้นระยะ 7 วัน ให้นำแผงใหม่มาทานต่อเลย ทั้งนี้ ก็จะทำให้ประจำเดือนในรอบนี้ไม่มา แต่ก็ไม่ได้หมายความว่าจะต้องเกิดการตั้งครรภ์ขึ้นค่ะ แต่หากเป็นชนิด 28 เม็ด เมื่อทานเม็ดที่เป็นฮอร์โมนครบ ก็ให้เริ่มแผงใหม่ต่อเช่นกัน ไม่ต้องทานเม็ดแป้งค่ะแต่หากเป็นการลืมทานยาในแถวที่ 1 ของแผง คือช่วงเม็ดที่ 1-7 แล้วได้มีเพศสัมพันธ์ไปแล้ว แนะนำให้ทานยาคุมฉุกเฉินร่วมไปด้วยค่ะ